# KORAK #1

## PROMJENA GLEDIŠTA: ŠTO KADA…?

Molimo razmislite sami za sebe:

Zamišljam da sam ovdje pobjegao/la iz druge zemlje:

Što bi meni bilo osobito važno?

Što bi mi bilo potrebno kako bih sigurno stigao/la u svoju novu domovinu, kako bih bio/la u mogućnosti doprinijeti svom novom društvu i kako bih dobro živio/jela zajedno s ljudima ovdje?

Što bih kao izbjeglica želio/ljela: Na što bih imao/la pravo, zahtjev?

**Molimo razgovarajte o vlastitim rezultatima razmišljanja u svojoj grupi te zajedno kreirajte „Povelju prava izbjeglica”!**

# KORAK #2

## KOJA TEMELJNA PRAVA IMAJU IZBJEGLICE?

Nakon što ste pogledali video u kojem se spominju temeljna prava izbjeglica, molimo razgova-rajte o sljedećim pitanjima:

U kojoj mjeri (prema našoj procjeni) su ta prava izbjeglica ostvarena u našoj zemlji?

U pogledu čega bi mi (naša zemlja) mogli učiniti više kako bi se ostvarila prava izbjeglica?

Koja prava neki u lokalnim zajednicama odbijaju? Što bi moglo biti razlog tom odbijanju i koliko je to opravdano?

Koje vrijednosti ja izražavam kada zagovaram ili odbacujem ta prava izbjeglica?

# KORAK #3

### IGRANJE ULOGA: KAKO ŽELIMO ZAJEDNO ŽIVJETI?

Situacija

U gradiću X-City je prije nekoliko tjedana osnovano sklonište za izbjeglice s 400 stanovnika. Mnoge obitelji imaju malu djecu.

Čak i prije nego što su se izbjeglice uselile, stvorena je građanska inicijativa („Izbjeglice: Ne s nama!”) koja se strogo protivi skloništu. Ona upozorava na rastući kriminalitet i druge opasnosti od izbjeglica te zahtjeva da X-City vodi veću brigu o svom vlastitom stanovništu. U X-City-ju postoje društveni problemi. Ako se ne može spriječiti sklonište za izbjeglice onda se bar građane mora zaštititi od izbjeglica, tvrdi inicijativa.

Istovremeno, grupa volontera pomogača izbjeglicama („Izbjeglice dobrodošli!”) je post-avljena za podršku izbjeglicama i promicanje dobrih odnosa između izbjeglica i lokalnog stanovništva. Oni ističu temeljna prava izbjeglica i da svi u X-Cityju imaju korist od života zajedno.

Nedavno su bile neke krađe koje su pripisane izbjeglicama. Neki se susjedi žale na buku i otpad iz skloništa i u gradu kruže glasine da se neke izbjeglice ponašaju „jako sumnjivo” te se čine opasnima kad se kreću po gradu. Istovremeno, neke se izbjeglice žale da ih se u dućanima ne poslužuje ili ih se vrijeđa na ulicama. Kažu da je jako teško imati prijateljske kontakte s lokalnim stanovništvom.

**Gradonačelnik X-Cityja želi spriječiti eskaliranje sukoba te inicira okrugli stol. On poziva: po 2 predstavnika inicijative „Izbjeglice: Ne s nama”, kruga pomagača „Izbjeglice dobrodošli”, susjedstva skloništa i 2 izbjeglice. Ključno pitanje okruglog stola: „Kako želimo zajedno živjeti u X-City-ju? Tko ima koja prava i koje obveze? Koje konkretne korake pristajemo poduzeti za naš budući život zajedno?»**

# KORAK #3

### IGRANJE ULOGA: KAKO ŽELIMO ZAJEDNO ŽIVJETI?

Prilikom razmišljanja nakon igre uloga molimo uzmite u obzir sljedeća pitanja:

#### PROMATRAČI

Što smo primijetili?

Koju su strategiju sudionici slijedili?

Jesu li bile izražene kakve predrasude ili klevete?

Koja su prava i obveze izbjeglica i lokalnog stanovništva spomenute?

Koje sam argumente smatrao/la uvjerljivima, a koje manje uvjerljivima? Je li postignuto razumijevanje ili su određeni sudionici nadjačali?

Koji su se koncepti (dobrog) života zajedno očitovali?

#### SUDIONICI OKRUGLOG STOLA



Kako sam se osjećao/la u svojoj ulozi?

Kako sam doživio/jela po potrebi predstavljati poziciju koju ne dijelim u ’stvarnom životu’? Jesam li bio/la u mogućnosti uvjeriti druge (kako?)?

Jesam li promijenio/la svoje mišljenje (zašto?)?

Jesam li zadovoljan/na procesom i rezultatom (ako ne: što nedostaje ili što mi smeta?)

Kad bih mogao/la ponovno imati razgovor, kako bih prezentirao/la svoje argumente, kako bih se postavio/la u vezi prezentiranih pitanja?

**RAZMIŠLJANJE**



**Zapišite 3 prava koja smatrate najvažnijima,**

**a kojih se vi kao izbjeglica u nekoj dru-goj zemlji ne biste htjeli odreći ni pod kakvim okolnostima.**

**Fotografirajte predmete/simbole koji predstavljaju ta prava.**